กรมการข้าว มุ่งพัฒนาลดต้นทุนการปลูกข้าว ตั้งแต่ต้นน้ำ-ปลายน้ำ ให้พี่น้องชาวนาอยู่ดีกินดี
นายณัฏฐกิตติ์ ของทิพย์ อธิบดีกรมการข้าว เปิดเผยว่า กรมการข้าวมีความห่วงใยและตระหนักถึงปัญหาด้านต้นทุนการผลิตของชาวนาไทยมาโดยตลอด ซึ่งเรื่องต้นทุนการผลิตข้าวนั้นขึ้นอยู่กับหลายปัจจัย ทั้งปัจจัยภายในและปัจจัยภายนอก รวมไปถึงในส่วนที่กรมการข้าวรับผิดชอบโดยตรงและที่ภาคส่วนอื่นรับผิดชอบ โดยกรมการข้าวมีส่วนที่รับผิดชอบและดูแลในเรื่องต้นทุนการผลิตด้านต่างๆ ได้แก่ ด้านพัฒนาพันธุ์ข้าว กรมการข้าวได้พัฒนาข้าวพันธุ์ดี ผลผลิตสูง มีคุณภาพดี ต้านทานโรคและแมลง ทนต่อสภาพภูมิอากาศที่เปลี่ยนแปลงและสามารถเจริญเติบโตให้ผลผลิตได้ในทุกนิเวศการผลิต อีกทั้งยังพัฒนาพันธุ์เพื่อความมั่นคง เพื่ออุตสาหกรรมอาหารสัตว์ ในการที่จะลดต้นทุนการผลิต นอกจากนั้น ยังมีด้านเมล็ดพันธุ์ ซึ่งศูนย์วิจัยข้าวและศูนย์เมล็ดพันธุ์ข้าวของกรมการข้าว มีระบบการขยายเมล็ดพันธุ์ เพื่อตอบสนองความต้องการในทุกนิเวศ ทั่วทุกภูมิภาคของประเทศ ซึ่งหากเกษตรกรมีความสนใจสามารถขอรับการสนับสนุน หรือซื้อหาได้ตามระเบียบ รวมไปถึงมีเครือข่ายศูนย์ข้าวชุมชน ธนาคารเมล็ดพันธุ์ ที่เกษตรกรสามารถติดต่อประสานรับการสนับสนุนได้ตามระบบกระจายอยู่ทุกภูมิภาค นอกจากนี้ยังมีการถ่ายทอดองค์ความรู้เพื่อการผลิตเมล็ดพันธุ์ข้าวไว้ใช้เองซึ่งเป็นการลดต้นทุนได้อย่างยั่งยืนอีกทางหนึ่งนอกจากนั้น ในด้านของเทคโนโลยีการจัดการผลิตข้าว กรมการข้าวได้นำเทคโนโลยีมาพัฒนา ไม่ว่าจะเป็นการส่งเสริมการจัดการผลิต การจัดการปุ๋ยที่มีประสิทธิภาพ การจัดการน้ำที่คุ้มค่า การป้องกันกำจัดศัตรูข้าวที่เหมาะสม ทำให้ได้ข้าวมีคุณภาพดี ตลอดจนการแปรรูปข้าวเพื่อเพิ่มมูลค่าและการเชื่อมโยงตลาดด้วยระบบกลุ่มทีแบ่งปัน การบูรณาการกับหน่วยงานที่เกี่ยวข้องเพื่อบริการให้ข้อมูล สนับสนุนการผลิต ลดความเสี่ยงในเรื่องของน้ำท่วม น้ำแล้ง การระบาดของโรคและแมลง ตลอดจนเป็นการยกระดับคุณภาพผลผลิตข้าว ทั้งข้าวที่มีระบบการผลิตดีที่เหมาะสม (GAP) ข้าวอินทรีย์ ข้าวตลาดเฉพาะ